അയോധ്യ ക്ഷേത്രത്തില് ബോംബ് വച്ചിട്ടുണ്ട് വ്യാജ സന്ദേശത്തിന് പിന്നാലെ വ്യാപക തിരച്ചില് അയോധ്യ: അയോധ്യ ക്ഷേത്രത്തില് ബോംബ് വച്ചിട്ടുണ്ടെന്ന് വ്യാജ ഭീഷണി സന്ദേശം. പൊലീസ് കണ്ട്രോള് റൂം നമ്ബറായ 112ല് രാത്രി 9 മണിയോടെയാണ് ഹനുമാന്ഗ്രാഹി ക്ഷേത്രത്തില് ബോംബ് വച്ചിട്ടുണ്ടെന്ന് സന്ദേശം ലഭിച്ചത്. ഉടന് ക്ഷേത്രത്തിലെത്തിയ പൊലീസ് സംഘം ആളുകളെ ഒഴിപ്പിച്ച് പരിശോധന നടത്തി. വാപക പരിശോധന നടത്തിയെങ്കിലും ഒന്നും കണ്ടെത്താന് കഴിഞ്ഞില്ല. പിന്നീട് അന്വേഷണം നടത്തിയപ്പോള് മദ്യലഹരിയില് ഒരാള് വിളിച്ചതാണെന്ന് കണ്ടെത്തുകയായിരുന്നു. ഫാസിയാബാദ് സ്വദേശിയായ അനില്കുമാര് എന്നയാളാണ് വ്യാജ സന്ദേശം അറിയിച്ച് ഫോണ് വിളിച്ചത്. ഇയാള് കുറ്റം സമ്മതിച്ചെന്ന് പൊലീസ് പറഞ്ഞു.